“Часам бывае няпроста да­стукацца да студэнтаў. Прыно­сяць мне іншым разам зусім ніякія песні і думаюць, што гэта прыгожа. І тады я ім кажу: “Калі ты не ведаеш прыгожай музыкі, як ты можаш ацаніць якую-небудзь іншую?” Гэта насамрэч вялікая бяда, што людзі не ведаюць прыгожага, класічнага. І не толькі ў музыцы, але і ў выяў­ленчым мастацтве, і ў літаратуры. А таму і жуюць з задавальненнем тую нізкаякасную жвачку, якую ім прапаноў­ваюць, думаючы, што гэта прыгожа. А людзей жа, у каго прыроджаны густ, вельмі мала. Густ пераважнай большасці людзей трэба прывіваць, яго трэба выхоў­ваць. І над гэтым павінны працаваць сям’я, школа, тэлебачанне, радыё, прэса. На жаль, не працуюць, як трэба”.